Parktown-afrigter hoor vonnis dánCollan Rex. Foto: ANA. Die voorvonnisverrigtinge in die saak van Collan Rex, die voormalige waterpolo-afrigter van Parktown Boys’ High School in Johannesburg, is Maandag in die Palm Ridge-landdroshof uitgestel tot Donderdag. Die hof het Maandag gehoor dat die proefbeampte se verslag nog gefinaliseer moet word. Rex is Vrydag skuldig bevind op 12 aanklagte van aanranding en 144 aanklagte van seksuele aanranding. Staatsaanklaer Arveena Persad het gesê die slagoffers se impakverslae is aan die proefbeampte oorhandig, maar dat die verslag eers Donderdag gereed sal wees. Rex het vroeër skuld beken op die 144 aanklagte van seksuele aanranding. Hy het egter op die 183 oorblywende aanklagte, wat verkragting en poging tot moord ingesluit het, skuld ontken.